Ego Odo, dux Burgundię, notum facio presentibus et futuris quod de discordia quę erat inter monachos Fonteneti, et dominum Huonem de Leigna, et dominum Humbaudum, heredem ejus, facta inquisitione per prudentes homines de precepto meo, dictum fuit mihi ab inquisitoribus quod domini Fontineti habebant apud Leignam quicquid dominus Rogerius de Corrabos ibi habebat in omni proventu, terciam partem nemorum, et terciam partem terragii pertinentis ad nemora illa, et terciam partem terrarum, excepta foresta quę est ante Legnam et quam non concordaverunt, quam in manum meam retinui et in inquisitionem. Actum est hoc anno incarnati Verbi millesimo ducentesimo secundo.